Burnt cheesecake - Καμένο τσίζκεϊκ Βάσκων (βίντεο)
Δοκιμάστε την τέλεια συνταγή για burnt cheesecake ή καμένο τσίζκεϊκ των Βάσκων! Βγαίνει κρεμώδες και βελούδινο, με νύξεις καραμέλας λόγω της καμένης επιφάνειας.
500 γρ. τυρί κρέμα (το αφήνουμε εκτός ψυγείου, να έρθει σε θερμοκρασία δωματίου), 140 γρ. ζάχαρη, 2 αυγά, 310 γρ. κρέμα γάλακτος με 35-36% λιπαρά, 20 γρ. αλεύρι για όλες τις χρήσεις, 50 γρ. χυμός λεμονιού, 400 γρ. φράουλες, πλυμένες, 60 γρ. ζάχαρη, 30 γρ. χυμός λεμονιού 
Ντύνουμε με δυο κομμάτια αντικολλητικό χαρτί ένα ταψάκι διαμέτρου 16 εκ. και ύψους 5 εκ. αφήνοντας τις άκρες του χαρτιού να εξέχουν αρκετά πάνω από το χείλος. Δεν μας προβληματίζει που τσαλακώνεται το χαρτί στα πλαϊνά και δεν χρειάζεται να το ισιώσουμε. Πιέζουμε απλώς να εφαρμόσει καλά στον πάτο.Σε ένα μπολ βάζουμε τη ζάχαρη με το αλεύρι. Ανακατεύουμε. Προσθετουμε το τυρί κρέμα και το ένα αυγό και ανακατεύουμε με σύρμα. Προσθέτουμε ένα ένα τα υπόλοιπα  αυγά και ανακατεύουμε ξανά. Τέλος προσθέτουμε την κρέμα γάλακτος και τον χυμό λεμονιού και ανακατεύουμε πολύ καλά. Αδειάζουμε το μείγμα μέσα στο τσέρκι που έχουμε προετοιμάσει. Χτυπάμε την επιφάνεια με τη σπάτουλα, ώστε να απλώσει καλά το μείγμα. Έπειτα χτυπάμε το τσέρκι πάνω στον πάγκο 1-2 φορές, για να φύγουν τυχόν φυσαλίδες αέρα από το εσωτερικό του μείγματος.Ψήνουμε σε προθερμασμένο φούρνο (με λειτουργία αέρα και πάνω αντίστασης) στους 240 °C για 22-30 λεπτά, ανάλογα με τον φούρνο. Για τσέρκι 24 εκ., θα ψήσουμε για 35-45 λεπτα. Στο τέλος η επιφάνεια θα πρέπει να έχει μαυρίσει. Βγαζουμε το cheesecake και αφήνουμε να κρυώσει. Όταν βγει από τον φούρνο πρέπει να είναι τρεμουλιαστό.Κόβουμε σε μικρά κομμάτια και σερβίρουμε σε πιάτα. Αν θέλουμε, συνοδεύουμε με τις καραμελωμένες φράουλες.Καθαρίζουμε τις φράουλες από το κοτσάνι και τις ψιλοκόβουμε. Σε μια κατσαρόλα βάζουμε τη ζάχαρη και αφήνουμε να λιώσει σε μέτρια φωτιά ανακατεύοντας ελαφρώς μέχρι να καραμελώσει. Προσθέτουμε τις φράουλες. Ανακατεύουμε συνεχώς για 1 λεπτό μέχρι να πάρουν έναν βρασμό και προσθετουμε τον χυμό λεμονιού.Ανακατεύουμε για 2-3 λεπτά μέχρι να δέσει κάπως το σιρόπι.Αδειάζουμε τις καραμελωμένες φράουλες σε μπολ και αφήνουμε να κρυώσουν. 
Αυγά,Ζάχαρη,Κρέμα Γάλακτος,Τυρί